Yashil soch Neymar, Tokio—2020 yo‘lidagi “parvoz” va Yevro—2020 ehtiroslari. Iyun oyining eng sara suratlari (foto)

Iyun, Yevro—2020 oyi! Musobaqaga nafaqat yuqori darajadagi futbolchilar, balki sport fotomuxbirlari ham tashrif buyurgan. Chiroyli rasmlarni ulardan kutishimiz, tabiiy. Iyun oyida nafaqat Yevro—2020, boshqa musobaqalardan ham e’tiborga loyiq suratlar mavjud. Marhamat, ularni tomosha qiling:
4-iyun. Kritket o‘yinini kutayotgan mushuk

5-iyun. Amerikalik chavandoz Adam Kirbi

5-iyun. Rojer Federer ajoyib suratga tushishga ulgurdi

6-iyun. Maks Ferstappen g‘azablanmoqda. Finishga bir nechta aylana qolganda g‘ildirakning yorilib ketishi uni g‘alabadan mosuvo qildi

11-iyun. Rim. Bir yil kutilgan Yevro—2020 boshlanganidan so‘ng

12-iyun. Oyning eng hissiyotga boy rasmi: shifokorlar Kristian Eriksenga yordam beryapti, jamoadoshlari esa aylana shaklida uni to‘sib turibdi

 Vikinglar, Makedonskiyning dubulg‘asi, bo‘ri, pishloq va o‘rgimchakka aylangan muxlislar. Yevro—2020 muxlislarining eng sara suratlari (foto)
12-iyun. Shu lahzada hamma erkin nafas oldi

12-iyun. Romelu Lukaku Rossiya terma jamoasini hayron qoldirmadi

13-iyun. Xorvatiyalik muxlislar Angliyaga qarshi o‘yinni maroq bilan tomosha qilyapti. Nimchorak finalda Ispaniyaga qarshi bahs kutib turganidan xabarlari yo‘q

14-iyun. Forsberg, Olsen va Larsson ispanlarga qarshi o‘yinda

14-iyun. Bu o‘rgimchak odamning ishi emas, shotlandiyalik darvozabon Devid Marshall Patrik Shikning golidan so‘ng darvoza to‘riga o‘ralib qoldi

15-iyun. Krishtianu iyun oyida terma jamoada gol urish bo‘yicha rekordchi Ali Dayiga yetib oldi

 Krishtianu Ronaldu Ali Daining afsonaviy rekordini takrorladi. Portugaliyalik tirik afsona bu natijaga qay tariqa erishdi?
15-iyun. Robin Gosens — Yevroda porlagan “Atalanta” futbolchilaridan biri

16-iyun. Rossiya muxlisi

16-iyun. O‘zbekiston milliy terma jamoasi Saudiya Arabistoniga yirik hisobda yutqazdi va JCh—2022 saralash bosqichining so‘nggi raundiga yo‘l ololmadi

16-iyun. Garet Beyl Uelsning yetakchi futbolchisi

16-iyun. Italiya futbol haqida o‘ylagan kunlar

16-iyun. Iyun oyida Italiya futbolchilari muxlislarni xursand qildi. Yevro—2020 dagi eng ahil jamoa

19-iyun. Tribunalar 100% to‘lishiga ruxsat bergan Yevropa chempionatidagi yagona stadion. Budapesht — poytaxt va Yevroning eng zo‘ravon shahri

19-iyun. O‘FAning navbatdan tashqari kongressida O‘zbekiston milliy terma jamoasining JCh—2022 saralashidagi muvaffaqiyatsizligi sababini tushuntirayotgan Vadim Abramov. Mazkur yig‘ilishda Abramov bilan shartnoma bekor qilindi

 Vadim Abramov
19-iyun. Alvaro Morata — Yevropa chempionatida eng ko‘p tanqid qilingan futbolchi

19-iyun. Tokioda bo‘lib o‘tadigan Olimpiada yo‘llanmasi uchun kurashayotgan amerikalik suzuvchilar. Asosiy plandagi yigit ajralib turishni yaxshi ko‘radi shekilli

22-iyun. Shotlandiyalik muxlislar fanzonada Xorvatiyaga qarshi o‘yinni kuzatmoqda

23-iyun. “Alyans Arena” osmoni — “o‘lim guruhi”ning oxirgi turi uchun ideal tasvir

23-iyun. Lyoris va Danilo UFC jangchilaridek suratga tushdi

23-iyun. Amerika Kubogi Yevro—2020 soyasida qoldi. Neymar yashil sochlar bilan musobaqada ishtirok etyapti

 Amerika Kubogi—2021. 10 o‘yinchi qolgan Braziliya Chilini mag‘lub etdi va yarim finalga chiqdi
24-iyun. Yana ozgina va “Monreal” 1993-yildan buyon birinchi marta xokkey bo‘yicha Stenli Kubogi finaliga chiqadi

27-iyun. Budapeshtda niderlandiyalik muxlislar oqimi

27-iyun. Chexiya — Yevro—2020 pley-offidagi birinchi sensatsiya muallifi. Muxlislar jamoasi uchun xursand

28-iyun. Mikel Oyarsabal tribunadan uloqtirilgan idishga boqmoqda

28-iyun. O‘n yildan so‘ng bu rasmga qanday qaraymiz va bu noaniq zarba Mbappening faoliyatiga qanday ta’sir qiladi?

28-iyun. Ular hozirgina amaldagi Jahon chempionini musobaqadan chiqarib yubordi

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!